L 352/10 Euroopa Liidu Teataja 27.11.2004 II (Aktid, mille avaldamine ei ole kohustuslik) KOMISJON KOMISJONI OTSUS, 30. märts 2004, toetuskava kohta, millega nähakse tööhõive parandamiseks ette kiireloomulised meetmed, mille Itaalia on ellu viinud (teatavaks tehtud numbri K(2004) 930 all) (Ainult itaaliakeelne tekst on autentne) (EMPs kohaldatav tekst) (2004/800/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artikli 88 lõike 2 esimest lõiget, võttes arvesse Euroopa Majanduspiirkonna lepingut, eriti selle artikli 62 lõike 1 punkti a, pärast huvitatud isikutele esitatud üleskutset esitada oma märkused vastavalt eespool nimetatud sätetele, (!) ning arvestades järgmist: (2) 1. MENETLUS Vastavalt EÜ asutamislepingu artikli 88 lõikele 3 teatasid Itaalia ametivõimud 12. veebruari 2003 kirjas (A/31217, 14. veebruar 2003) toetuskavast, millega nähakse tööhõive parandamiseks ette kiireloomulised meetmed. Meetmed viidi ellu enne komisjonipoolset eelnevat heaks- kiitu ja registreeriti seetõttu ebaseadusliku abi meetme- tena numbri NN 7/03 all. 12. märtsi 2003 kirjas küsis komisjon lisateavet. Pärast tähtaja pikendamise taotlust, mille komisjon rahuldas, (1) ELT C 308, 18.12.2003, lk 5. esitasid Itaalia ametiasutused 20. mai 2003 kirjas komis- jonile lisaselgitusi. 16. oktoobri 2003 kirjas teatas komisjon Itaaliale oma otsusest alustada EÜ asutamislepingu artikli 88 lõikes 2 sätestatud menetlust toetuskava suhtes. Komisjoni otsus menetluse alustamise kohta avaldati Euroopa Liidu Teatajas.(2) Komisjon kutsus huvitatud isikuid üles esitama kõnealuse toetuse kohta oma märkusi. Kolman- datelt isikutelt ei laekunud komisjonile ühtegi märkust. 22. detsembri 2003 kirjas esitas Itaalia omapoolsed märkused. 19. jaanuari 2004 kirjas palus komisjon lisa- selgitusi, millele Itaalia ametiasutused vastasid 11. veebruari 2004 kirjas. 2. TOETUSE KIRJELDUS Kava eesmärgiks on töökohtade säilitamine ettevõtetes, kes on rahalistes raskustes, mis esinevad maksejõuetus- menetluse vormis, mida nimetatakse erihalduseks (ammi- nistrazione straordinaria), ja kelle töötajate arv ületab 1 000 inimest. Toetuse juriidiline alus põhineb 14. veebruari 2003. aasta dekreetseadusel nr 23, mis 17. aprillil 2003 muudeti seaduseks nr 81. (2) Vt joonealune märkus 1.